Peter Thane

Peter Lauritz Thane (født 18. juni 1876, gravlagt 3. juni 1949) var en norsk arkitekt. Thane ble født i Trondheim og ble uteksaminert fra arkitektlinjen ved Trondhjems Tekniske Læreanstalt i 1879. Han arbeidet en stund for NSB og hadde arkitektpraksis i Oslo.

Som jernbanearkitekt tegnet Thane blant annet verkstedsbygninger på Marienborg i Trondheim, på Sundland i Drammen og på Grorud i Oslo.

Thanes største prosjekt under eget navn ser ut til å ha vært Trudvangkomplekset, et helt kvartal av boligblokker mellom gatene Kirkeveien, Trudvangveien, Harald Hårfagres gate og Hammerstads gate i Oslo. For øvrig har Thane tegnet boliggårder, forretningsbygg og fabrikkbygg.

Thane er gravlagt på Vestre gravlund.

Bygninger i utvalg 
 En rekke verkstedsbygninger for NSB ved Sundland (1909–11), Marienborg (ca. 1918) og Grorud (ca. 1928)
 Forretningsgård i Øvre Vollgate 11, Oslo (1916)
 Rekkehus i to etasjer, Frøyas gate 4 og Magnus Barfots gate 3–5, Oslo (1929)
 Boliggård i seks etasjer i form av to nye fløyer på eldre hus, Thorvald Meyers gate 73, Oslo (1935)
 Gjenoppføring etter brann av tekstifabrikk for Nordisk Tekstil A/S, Brenneriveien 9, Oslo (1938; senere ominnredet til kulturhus med bl.a. konsertstedet Blå)
 Forretningsgård i seks etasjer, Dronningens gate 12, Oslo (1939)

Referanser

Litteratur 
 Peter L. Thane i Store norske leksikon
 Peter Lauritz Thrane i Wiki Strinda
 
 

Norske arkitekter
Personer tilknyttet Norges Statsbaner
Alumni fra Trondhjems Tekniske Læreanstalt
Personer begravet på Vestre gravlund
Fødsler i 1876
Dødsfall i 1949